Offentliggørelse af en ansøgning om en EU-ændring af produktspecifikationen for en betegnelse i vinsektoren i henhold til artikel 97, stk. 3, i Europa-Parlamentets og Rådets forordning (EU) nr. 1308/2013

(2021/C 396/14)

Denne offentliggørelse giver ret til at gøre indsigelse mod ansøgningen, jf. artikel 98 i Europa-Parlamentets og Rådets forordning (EU) nr. 1308/2013 (1), senest to måneder efter datoen for offentliggørelsen af denne meddelelse.

ANSØGNING OM EN EU-ÆNDRING AF PRODUKTSPECIFIKATIONEN

»TERRE TOLLESI’/’TULLUM«

PDO-IT-A0742-AM04

Ansøgningsdato: 29. juli 2019

1. Ansøger og legitim interesse

Sammenslutningen for beskyttelse af »Tullum/Terre Tollesi« DOC (BOB)

Tværfaglig sammenslutning, der er anerkendt som sådan i henhold til national ret

2. Afsnit i produktspecifikationen, som berøres af ændringen/ændringerne

☒ Produktets betegnelse

☒ Vinavlsproduktets kategori

☒ Tilknytning

☒ Restriktioner for afsætningen

3. Beskrivelse af og begrundelse for ændringen

3.1. Fjernelse af kategori 4 (mousserende vin), 5 (mousserende kvalitetsvin) og 15 (vin af delvis tørrede druer)

Afsnit i produktspecifikationen, som berøres af ændringen: Artikel 1, 2, 4, 5, 6 og 9

Beskrivelse og begrundelse

Kategori 4 (mousserende vin), 5 (mousserende kvalitetsvin) og 15 (vin af delvis tørrede druer) udgår.

De fleste af de produkttyper, der er i øjeblikket er opført i produktspecifikationen, skal udgå, da de ikke rigtig repræsenterer det væsentlige og unikke ved de vine, der ønskes DOCG-status (BOB) for. Det er vinproducenternes opfattelse, at det kun er de rødvine, der er baseret på Montepulciano-druer (Rosso og Rosso Riserva) og de hvidvine, der er baseret på Pecorino- og Passerina-druer, der virkelig repræsenterer og fuldt ud formidler de karakteristiske træk ved Tollo-området. Denne udvælgelse er nøje underbygget og bekræftet af de undersøgelser af jorden, der er foretaget i de senere år, og som har vist, at det er en velbegrundet udvælgelse, og at det er nødvendigt kun at fokusere på visse naturligt forekommende sorter, som i det lokale miljø giver usædvanligt gode druer.

Ændringen består derfor i at fjerne kategori 4 (mousserende vin), 5 (mousserende kvalitetsvin) og 15 (vin af delvis tørrede druer) og de tilsvarende vintyper, der indgår i den tidligere udgave af produktspecifikationen.

Ændringen berører afsnit 3 i enhedsdokumentet.

3.2. Beskrivelse af vinene

Afsnit i produktspecifikationen, som berøres af ændringen: Artikel 6 – Egenskaber ved forbrug

Beskrivelse og begrundelse

Egenskaberne ved forbrug af de producerede vine er beskrevet nærmere. Ændringen berører afsnit 4 i enhedsdokumentet.

3.3. Yderligere betingelser — Emballering i det afgrænsede område

Afsnit i produktspecifikationen, som berøres af ændringen: Artikel 5 - Regler for vinproduktion

Beskrivelse og begrundelse

Der gives yderligere dokumentation for nødvendigheden af at begrænse aftapningen til det afgrænsede område. Ændringen berører afsnit 9 i enhedsdokumentet.

3.4. Tilknytning til området

Afsnit i produktspecifikationen, som berøres af ændringen: Artikel 9 — Tilknytning til det geografiske miljø

Beskrivelse og begrundelse

Beskrivelsen af tilknytningen er blevet udvidet, idet de specifikke egenskaber ved »Tullum«/»Terre Tollesi« BOB-vine, som direkte kan tilskrives det geografiske miljø og de menneskelige faktorer, er fremhævet yderligere. Ændringen berører afsnit 8 i enhedsdokumentet.

ENHEDSDOKUMENT

1. Produktets betegnelse

Terre Tollesi

Tullum

2. Type geografisk betegnelse

BOB — Beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

»Terre Tollesi« Rosso/»Tullum« Rosso og »Terre Tollesi« Rosso Riserva/»Tullum« Rosso Riserva

»Terre Tollesi«/»Tullum« BOB-rødvine har en intens rubinrød farve, med et let strejf af purpur, som bliver mere granatrød med alderen; en antydning af røde frugter såsom kirsebær, surkirsebær, brombær, blommer og syltetøj, som er typiske for Montepulciano-druesorten, der vokser i området, og nogle gange kan duften have et strejf af vanilje, krydderier og tobak som følge af modningen på træfade; smagen er tør med rigelig, lidt skarp gavesyre, der bliver blød og fløjlsagtig med alderen; minimalt totalt alkoholindhold udtrykt i volumen: 13 % vol. (13,5 % vol. for »Riserva«-typerne).

De er harmoniske, velstrukturerede, holdbare vine med et betydeligt tørstofindhold (mindst 26 g/l og 28 g/l for Riserva"-typerne).

Røde frugter nogle gange med et strejf af kirsebær og blåbær, lakrids, viol, tobak, vanilje og krydderier; intens, vinagtig, blød og behagelig.

Alle analytiske parametre, der ikke fremgår af nedenstående tabel, er i overensstemmelse med de begrænsninger, der er fastsat i national lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5 gram pr. liter udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Terre Tollesi« Pecorino/»Tullum« Pecorino

- Pecorino-hvidvinen med kun én druesort har en korngul farve af varierende intensitet; duften kan have en antydning af frugt såsom pære, æble, hvid fersken og mandler samt af blomster såsom salvie, lavendel og hyldeblomst; det er vine af god til fremragende syrlighed, hvilket gør dem friske og behagelige med en intens, behagelig og langvarig smag.

Maksimalt totalt alkoholindhold udtrykt i volumen: 13 % vol.

Minimalt indhold af sukkerfrit ekstrakt: 18 g/l

Alle analytiske parametre, der ikke fremgår af nedenstående tabel, er i overensstemmelse med de begrænsninger, der er fastsat i national lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5 gram pr. liter udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Terre Tollesi« Passerina/»Tullum« Passerina

Passerina-hvidvinen med kun én druesort har en korngul farve af varierende intensitet; delikat duft med en antydning af citrusfrugter, hvid pære, mandel eller hyldeblomst.

Smagen er tør med god syrlighed, frisk og harmonisk og ofte med en let eftersmag af bitter mandel.

Maksimalt totalt alkoholindhold udtrykt i volumen: 12,5 % vol.

Minimalt indhold af sukkerfrit ekstrakt: 18 g/l

Alle analytiske parametre, der ikke fremgår af nedenstående tabel, er i overensstemmelse med de begrænsninger, der er fastsat i national lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5 gram pr. liter udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

5. Vinfremstillingsmetoder

a. Særlige ønologiske fremgangsmåder

Ingen

b. Maksimale udbytter:

»Terre Tollesi« Rosso/»Tullum« Rosso

14 000 kg druer pr. hektar

»Terre Tollesi« Rosso/»Tullum« Rosso

84 hl pr. hektar

»Terre Tollesi« Rosso Riserva/»Tullum« Rosso Riserva

9 000 kg druer pr. hektar

»Terre Tollesi« Pecorino/»Tullum« Pecorino

63 hl pr. hektar

»Terre Tollesi« Rosso Riserva/»Tullum« Rosso Riserva

63 hl pr. hektar

»Terre Tollesi« Pecorino/»Tullum« Pecorino

9 000 kg druer pr. hektar

»Terre Tollesi« Passerina/»Tullum« Passerina

9 000 kg druer pr. hektar

»Terre Tollesi« Passerina/»Tullum« Passerina

63 hl pr. hektar

6. Afgrænset geografisk område

De druer, der anvendes til fremstilling af vin med den kontrollerede oprindelsesbetegnelse »Terre Tollesi«/»Tullum«, skal være høstet udelukkende i produktionsområdet, der dækker hele Tollo kommune i provinsen Chieti.

7. Druesort(er)

Montepulciano N.

Passerina B.

Pecorino B.

8. Tilknytning til det geografiske område

Geografisk miljø

Tollo-områdets særlige karakter, der er kendetegnet ved store bakker, der skråner ned mod Adriaterhavet, og tilstedeværelsen af det storslåede bjergmassiv Majella, som giver vingårdene en fremragende beliggenhed, god luftudskiftning og fravær af stillestående vand sikrer, at de druesorter, der traditionelt dyrkes i området – Montepulciano N., Pecorino B. og Passerina B. – har optimale vækstbetingelser til at give druer af høj kvalitet med de typiske egenskaber.

Selv om jordens tekstur varierer noget, er den generelt kendetegnet ved muldjord, der er præget af ler; leret udgør i gennemsnit 29 % med andele på mellem 14,7 % til 45 %, mens andelen af sand i gennemsnit er 36,5 % med andele på mellem 12,3 % til 59 %, idet sidstnævnte ofte findes i de alluviale områder i bunden af dalen. PH-værdien er subalkalisk eller alkalisk med en gennemsnitsværdi på 7,88. Det samlede carbonatindhold er generelt meget højt og ligger i gennemsnit på ca. 32 %. Den aktive komponent af carbonaterne er også generelt høj og ligger i gennemsnit på 8,9 %. Indholdet af organisk materiale er generelt meget lavt.

Klimaet er tempereret med gennemsnitstemperaturer på mellem 12 °C i april og 16 °C i oktober, men i juli og august er det oftest varmt og tørt med temperaturer, der kan være over 35 °C. I gennemsnit er nedbøren på ca. 700 mm om året og falder primært mellem november og april.

Ifølge Winkler-skalaen, dvs. den gennemsnitlige aktive temperatur fra april til oktober, er der over 2 200 graddage, hvilket sikrer optimal modning af både hvide og røde druesorter.

Historiske og menneskelige faktorer:

Der har være vinstokke og vin i dette område siden romertiden. Det fremgår af udgravninger i visse områder af Tollo, hvor der er fundet fragmenter og hele eksemplarer af vinkrukker og vinkældre. Der er også fundet rester af romerske »villae Rusticae«, som er de første eksempler på store ejendomme, hvor vindyrkning var en af hovedaktiviteterrne, i nærheden af Tollo.

Der henvises i utallige historiske dokumenter til fremstillingen af vin i dette område lige fra romertiden til vor tid helt tilbage i et dokument fra 1 062, hvor der henvises til befæstningen Tullum (Tullum »castrum«), til et dokument fra 1 300, hvor stednavnet ’Tullum’ optræder i »Registri Angioini«.

Der er dokumentation for betydelig handel helt tilbage i 1 400 fra havnen i Ortona, hvorfra skibe sejlede med vintønder (»caratelli«), herunder vine fra Tollo-området.

I 1776 blev Tollo-vinen hædret i Napoliriget i poetiske værker, der beskrev Tollo-området som: »... en lille region i Abruzzo Citeriore, ikke særlig langt fra Adriaterhavet, et skønt sted, som er meget kendt for sin rubinrøde vin ...« .

Det var imidlertid først efter 2. Verdenskrigs mørke kapitel, hvor Tollo bogstaveligt talt blev jævnet med jorden, at væksten i landbrugsøkonomien primært blev baseret på vinproduktion. I dag er Tollo et af de vigtigste vindyrkningsområder i regionen.

Ud over de historiske traditioner og rødder skal det understreges, at også de menneskelige faktorer spiller en vigtig rolle for fastlæggelsen og forbedringen af vindyrkningspraksissen.

Vinproducenter har gennem tiden forbedret deres dyrkningsteknikker, hvilket har gjort det muligt at forbedre BOB-vinenes kvalitet, især som følge af undersøgelser af den jord, der var bedst egnet til vindyrkning, og Montepulciano-, Pecorino- og Passerina-sorterne, som traditionelt dyrkes i området. Det har ført til, at producenterne er gået væk fra ekspansive dyrkningssystemer med undtagelse af visse vingårde, der anvender det traditionelle pergolasystem fra Abruzzo, og til en tilpasning af beplantningsmønstrene, beskæringssystemerme og opbindningsteknikkerne, således at forvaltningen af vindyrkningsarealerne hele tiden optimeres, og udbyttet af druerne bliver så stort som muligt.

Der er også en lagringsperiode – som er længere for nogle vine end for andre – før »Terre Tollesi«/»Tullum« DOCG (BOB) overgår til forbrug. Navnlig må de røde ikke overgå til forbrug før den 1. januar i andet år efter høsten, og »Rosso Riserva« skal lagres i mindst to år, herunder seks måneder på træfade eller -beholdere.

Tilknytning til det geografiske område

Vinkategori 1 - Rødvinene »Tullum«/»Terre Tollesi« BOB fremstilles af druesorter, som har tilpasset sig til og skiller sig ud i dette område, og hvis særlige egenskaber afspejles fuldt ud i »Terre Tollesi«- eller »Tullum«-vinene. BOB dækker typen »Rosso«, herunder »Rosso Riserva«, som fremstilles af Montepulciano-druesorten, og hvidvine, som fremstilles af de hjemmehørende druesorter Pecorino og Passerina.

Gennemsnitstemperaturen i perioden fra april til oktober sikrer optimal modning af både hvide og røde druer med en højere koncentration af tørstofindhold og sukker, mens de gode temperaturudsving giver vinene i dette område mellem bjergene og havet syrlighed og friskhed.

Jordenes sammensætning – som består af både ler og kalkholdigt sand – samt gode temperaturudsving gør det muligt at opnå mere aromatiske vine med den rette syrlighed, friskhed og elegance, især i hvidvine, mens jorde med et højt indhold af carbonater og et lille indhold af organisk materiale giver mulighed for at fremstille rødvine med intense farve, masser af struktur og en høj koncentration af aromaer.

Klimaforhold, jordbundssammensætning, dyrkningsmetoder (opdeling af jorde, forvaltning af vindyrkningsarealer, lave udbytter og integreret landbrug) og vinfremstillingsteknikker (let presning, lang lagring på flasker og brugen af træfade) har derfor gjort det muligt for producenterne af »Tullum« BOB-vine at nå et kvalitetsniveau, som nyder stor anerkendelse, også internationalt.

— Rødvinene fra »Terre Tollesi«/»Tullum« BOB har en intens rubinrød farve med et let strejf af purpur, som bliver mere granatrød med alderen; en duft af røde frugter såsom kirsebær, surkirsebær, solbær, blommer og syltetøj, som er typisk for Montepulciano-druesorten, og som forstærkes af sammensætningen af den kalkholdige jord i produktionsområdet; de kan også få en duft af vanilje og krydderier af at være blevet lagret på træfade; smagen er tør med rigelig, lidt skarp gavesyre, der bliver blød og fløjlsagtig med alderen; det er harmoniske, velstrukturerede og holdbare vine med et betydeligt tørstofindhold.

— Pecorino-hvidvine med kun én druesort har en korngul farve af varierende intensitet; duften kan have en antydning af frugt såsom pære, æble, hvid fersken og mandler samt af salvie, lavendel og hyldeblomst; jorde med en højere andel af ler/sand giver mulighed for at fremstille elegante vine med god til fremragende syrlighed, hvilket gør dem friske og behagelige med en intens og langvarig smag.

9. Andre specifikke betingelser (emballering, mærkning og andre krav)

Emballering i det afgrænsede geografiske område

Retsgrundlag:

EU-lovgivningen

Type supplerende betingelse:

Emballering i det afgrænsede geografiske område

Beskrivelse af betingelsen:

Al aftapning skal ske i det produktionsområde, der er beskrevet i afsnit 6 i enhedsdokumentet, for at bevare produktets særlige egenskaber og rygte og for at garantere produktets oprindelse. Siden betegnelsen blev anerkendt, er disse aktiviteter altid blevet udført i dette meget begrænsede produktionsområde, hvor der allerede er talrige aftapningsanlæg.

Denne forpligtelser gør det muligt at bevare vinens høje kvalitet, eftersom de lokale producenter med deres tekniske ekspertise kan følge alle produktionsfaser direkte helt frem til aftapningen og navnlig den efterfølgende lagring og/eller forædling af vinene, idet man undgår at skulle flytte vinen eller i det mindste får reduceret transporttiden mest muligt.

Med forpligtelsen undgår man også de eventuelle risici, som transport ud af vinområdet kan indebære for vinens kvalitet såsom oxidering og varmepåvirkning med en negativ indvirkning på de kemiske, fysiske og organoleptiske egenskaber og den eventuelle risiko for mikrobiologisk kontaminering (fra bakterier, vira, svampe, mug og gær).

Aftapning i området betyder også, at det kompetente organ kan gøre kontrolsystemet mere effektivt, idet de kan forbedre sporbarheden frem til sidste trin i produktionen og dermed bidrage til, at der er størst mulig garanti for vinenes oprindelse og identitet.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/15566

(1) EUT L 347 af 20.12.2013, s. 671.